CELEX: 32017R1846
Language: hu
Date: 2017-10-12 00:00:00
Title: A Bizottság (EU) 2017/1846 végrehajtási rendelete (2017. október 12.) az (EU) 2017/1272 végrehajtási rendeletnek az egyes közvetlen támogatási rendszerekre Portugália tekintetében 2017-ben alkalmazandó költségvetési felső határok tekintetében történő módosításáról

13.10.2017   
            
            
               HU
            
            
               Az Európai Unió Hivatalos Lapja
            
            
               L 264/1
            
         A BIZOTTSÁG (EU) 2017/1846 VÉGREHAJTÁSI RENDELETE
   (2017. október 12.)
   az (EU) 2017/1272 végrehajtási rendeletnek az egyes közvetlen támogatási rendszerekre Portugália tekintetében 2017-ben alkalmazandó költségvetési felső határok tekintetében történő módosításáról
   AZ EURÓPAI BIZOTTSÁG
   tekintettel az Európai Unió működéséről szóló szerződésre,
   tekintettel a közös agrárpolitika keretébe tartozó támogatási rendszerek alapján a mezőgazdasági termelők részére nyújtott közvetlen kifizetésekre vonatkozó szabályok megállapításáról, valamint a 637/2008/EK és a 73/2009/EK tanácsi rendelet hatályon kívül helyezéséről szóló 2013. december 17-i 1307/2013/EU európai parlamenti és tanácsi rendeletre (1), és különösen annak 22. cikke (1) bekezdésére és 42. cikke (2) bekezdésére,
   mivel:
   
               (1)
            
            
               Az (EU) 2017/1272 bizottsági végrehajtási rendelet (2) megállapította az egyes közvetlen kifizetési rendszerek tekintetében a 2017-re vonatkozó éves nemzeti felső összeghatárokat.
            
         
               (2)
            
            
               Az (EU) 2017/1272 végrehajtási rendelet Portugália azon döntése alapján, hogy a 2017. igénylési évtől alkalmazni kívánja az átcsoportosítással nyújtható támogatást, Portugália vonatkozásában megállapította az átcsoportosítással nyújtható támogatás felső összeghatárát. Ezt követően kiderült, hogy a Portugália által elkülönített pénzügyi források összegéből hiányzott a szóban forgó rendszerben tervezett kiadások egy része. Annak biztosítása érdekében, hogy a gazdaságok első hektárjai támogatásának növelésére irányuló célkitűzés teljesüljön, az átcsoportosítással nyújtható 2017. évi támogatás Portugália vonatkozásában megállapított összegét növelni kell.
            
         
               (3)
            
            
               Következésképp és az 1307/2013/EU rendelet 22. cikke szerint az alaptámogatási rendszerre vonatkozó 2017. évi felső összeghatárt Portugália esetében ennek megfelelően csökkenteni kell.
            
         
               (4)
            
            
               Az (EU) 2017/1272 végrehajtási rendeletet ezért ennek megfelelően módosítani kell,
            
         
               (5)
            
            
               Mivel az e rendeletben foglalt módosítás a 2017. január 1-jétől alkalmazandó (EU) 2017/1272 végrehajtási rendelet alkalmazását érinti, ezért e rendeletet is 2017. január 1-jétől kell alkalmazni.
            
         
               (6)
            
            
               Az e rendeletben előírt intézkedések összhangban vannak a közvetlen kifizetésekkel foglalkozó bizottság véleményével,
            
         ELFOGADTA EZT A RENDELETET:
   1. cikk
   Az (EU) 2017/1272 végrehajtási rendelet módosítása
   Az (EU) 2017/1272 végrehajtási rendelet melléklete a következőképpen módosul:
   
               1.
            
            
               Az I. pontban a Portugáliára vonatkozó bejegyzés helyébe a következő szöveg lép:
               
                           „Portugália
                        
                        
                           267 437 ”
                        
                     
         
               2.
            
            
               A III. pontban a Portugáliára vonatkozó bejegyzés helyébe a következő szöveg lép:
               
                           „Portugália
                        
                        
                           23 050 ”
                        
                     
         2. cikk
   Hatálybalépés és alkalmazás
   Ez a rendelet az Európai Unió Hivatalos Lapjában való kihirdetését követő napon lép hatályba.
   Ezt a rendeletet 2017. január 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. október 12-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 347., 2013.12.20., 608. o.
   
   
      (2)  A Bizottság (EU) 2017/1272 végrehajtási rendelete (2017. július 14.) az 1307/2013/EU európai parlamenti és tanácsi rendelet szerinti egyes közvetlen támogatási rendszerekre 2017-ben alkalmazandó költségvetési felső határok megállapításáról (HL L 184., 2017.7.15., 5. o.).